



**POIM 2014-2020**

 **DIRECȚIA GENERALĂ ORGANISMUL INTERMEDIAR PENTRU TRANSPORT**

Aprobarea și transmiterea la Comisia Europeană a

Cererii de finanțare pentru proiectul

**„Modernizare DN 73, Pitești – Câmpulung – Brașov km 13+800-42+850; km 54+050-128+250”**

**MINISTERUL TRANSPORTURILOR,** în calitate de Organism Intermediar pentru Transport, și **MINISTERUL FONDURILOR EUROPENE,**în calitate de Autoritate de Management pentru Programul Operațional Infrastructură Mare 2014-2020, au aprobat și transmis la Comisia Europeană, în data de 20 iunie 2018, Cererea de Finanțare pentru proiectul major **„Modernizare DN 73, Pitești – Câmpulung – Brașov km 13+800-42+850; km 54+050-128+250”.**

Obiectul cererii de finanțare **„Modernizare DN 73, Pitești – Câmpulung – Brașov km 13+800-42+850; km 54+050-128+250”** este realizat prin implementarea proiectului care are ca scop modernizarea a 103,25 km de drum national, reabilitarea a 17 poduri și construcția a 7 poduri noi, precum și amenajarea a 33 de intersecții.

Valoarea totală a proiectului este de **414.045.059,05 lei** (fără TVA), din care valoarea totală eligibilă, finanțată prin Programul Operational Infrastructură Mare 2014-2020, este de **326.721.591,73 lei** (**75% din valoarea totală eligibilă aprobată – 245.041.193,81 lei este asigurată din Fondul European de Dezvoltare Regională**, iar 25% în valoare de **81.680.397,92 lei** va fi finanțată din bugetul beneficiarului).

Perioada de implementare a Proiectului este de 91 luni, respectiv între 19.05.2014 și 30.11.2021.

*Proiect cofinanţat din Fondul European de Dezvoltare Regională prin Programul Operational Infrastructură Mare 2014-2020.*

*Date de contact:*

*Cătălin COSTACHE, Director General Organismul Intermediar pentru Transport, fax:  0372 825 570*